În dimineața zilei de ieri, ora 05.21, polițiștii din Tautii Măgherăuș au fost solicitați să intervină la un caz de violență domestică, produs pe raza de competență.
În urma deplasării la fața locului, polițiștii au stabilit faptul că persoana vătămată, o tânără, de 26 de ani, ar fi fost agresată fizic de soțul acesteia, respectiv de bărbatul de 41 de ani. De asemenea, acesteia i-ar fi fost distrus telefonul mobil, fiind cauzat un prejudiciu în valoare de 900 de lei.
Poliţiştii l-au reținut, pentru 24 de ore, iar în cursul zilei de astăzi, instanța de judecată a dispus măsura arestării preventive, pentru 30 de zile, sub aspectul comiterii infracțiunilor de violență în familie și distrugere.
Ce spune instanța
POP NICOLAE SEBASTIAN Inculpat
Solutia pe scurt: Admite propunerea formulată de Parchetul de pe lângă Judecătoria Baia Mare sub nr. 1159/197/P/2024 din 31.03.2024 şi, în consecinţă:
În temeiul art. 226 alin. 1 Cod procedură penală, raportat la art. 223 alin. 2 Cod procedură penală dispune arestarea preventivă a inculpatului ::: pentru săvârşirea pentru săvârşirea infracţiunii de violență in familie, faptă prev. de art.199 alin.1 rap. la art. 193 alin.2, alin.2 ind. 1 lit. c) C.pen. pe o durată de 30 zile, începând cu data de 31.03.2024 până în 29.04.2024, inclusiv.
Respinge solicitarea inculpatului, prin apărător, de a se lua măsura preventivă a arestului la domiciliu sau cea a controlului judiciar, ca neîntemeiată.
Cu drept de contestaţie în termen de 48 de ore de la pronunţare. Pronunţată în camera de consiliu, azi, 31.03.2024, ora 13:15. Document: Încheiere – măsuri preventive (faza de UP) 1281/2024 31.03.2024